CELEX: 32010L0004
Language: hu
Date: 2010-02-08 00:00:00
Title: A Bizottság 2010/4/EU irányelve ( 2010. február 8.) a kozmetikai termékekről szóló 76/768/EGK tanácsi irányelv III. mellékletének a műszaki fejlődéshez való hozzáigazítása céljából történő módosításáról (EGT-vonatkozású szöveg)

9.2.2010   
            
            
               HU
            
            
               Az Európai Unió Hivatalos Lapja
            
            
               L 36/21
            
         A BIZOTTSÁG 2010/4/EU IRÁNYELVE
   (2010. február 8.)
   a kozmetikai termékekről szóló 76/768/EGK tanácsi irányelv III. mellékletének a műszaki fejlődéshez való hozzáigazítása céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre (1) és különösen annak 8. cikke (2) bekezdésére,
   a fogyasztók biztonságával foglalkozó tudományos bizottsággal folytatott konzultációt követően,
   mivel:
   
               (1)
            
            
               Jelenleg két nem oxidációs – hajfestékekben használt – színezőanyag létezik, amelynek 2010. december 31-ig ideiglenesen engedélyezték a kozmetikai termékekben való használatát a 76/768/EGK tanácsi irányelv III. mellékletének második részében meghatározott korlátozások és feltételek mellett.
            
         
               (2)
            
            
               A fogyasztók biztonságával foglalkozó tudományos bizottság (a továbbiakban: FBTB) végleges véleményt adott ki az említett két nem oxidációs színezőanyag, azaz a III. melléklet második részében a 26., illetve a 29. hivatkozási szám alatt felsorolt HC Orange No. 2 és 2-hydroxyethylamino-5-nitroanisole mint hajfesték nem oxidációs színezőanyagainak biztonságosságáról. A kozmetikai késztermékben engedélyezett legnagyobb koncentráció FBTB által javasolt értéke a HC Orange No. 2 esetében 1,0 %, a 2-hydroxyethylamino-5-nitroanisole esetében pedig 0,2 %. Ezért a HC Orange No. 2, illetve a 2-hydroxyethylamino-5-nitroanisole színezőanyagot a III. melléklet első részében véglegesen szabályozni lehet.
            
         
               (3)
            
            
               A 76/768/EGK irányelvet ezért ennek megfelelően módosítani kell.
            
         
               (4)
            
            
               A HC Orange No. 2 színezőanyagot tartalmazó, az ebben az irányelvben megállapított címkézési követelményeknek meg nem felelő termékek forgalmazása tekintetében a zökkenőmentes áttérés érdekében megfelelő átmeneti időszakokat kell biztosítani.
            
         
               (5)
            
            
               Az ebben az irányelvben előírt intézkedések összhangban vannak a Kozmetikai Termékek Állandó Bizottságának véleményével,
            
         ELFOGADTA EZT AZ IRÁNYELVET:
   1. cikk
   A 76/768/EGK irányelv módosítása
   A 76/768/EGK irányelv III. melléklete ezen irányelv mellékletének megfelelően módosul.
   2. cikk
   Átültetés a nemzeti jogba
   (1)   A tagállamok legkésőbb 2010. szeptember 1-jéig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.
   A tagállamok az ezen irányelv mellékletében meghatározott rendelkezéseket – a 208. bejegyzés f) oszlopában megállapított címkézési kötelezettségeket kivéve – 2010. december 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.
   3. cikk
   Átmeneti rendelkezések
   A tagállamok minden szükséges intézkedést megtesznek annak érdekében, hogy 2011. november 1-je után az ezen irányelvvel módosított 76/68/EGK irányelv III. melléklete első része 208. bejegyzésének f) oszlopában megállapított címkézési kötelezettségeknek meg nem felelő kozmetikai termékeket az uniós termelők vagy az Unióban székhellyel rendelkező importőrök ne hozhassanak forgalomba.
   A tagállamok minden szükséges intézkedést megtesznek annak érdekében, hogy 2012. november 1-je után az ezen irányelvvel módosított 76/68/EGK irányelv III. melléklete első része 208. bejegyzésének f) oszlopában megállapított címkézési kötelezettségeknek meg nem felelő kozmetikai termékek az Unióban ne kerülhessenek a végső fogyasztóhoz sem eladás, sem átadás útján.
   4. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   5. cikk
   Címzettek
   Ennek az irányelvnek a tagállamok a címzettjei.
   
      Kelt Brüsszelben, 2010. február 8-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 262., 1976.9.27., 169. o.
   
      MELLÉKLET
      A 76/768/EGK irányelv III. melléklete a következőképpen módosul:
      
                  1.
               
               
                  Az első rész a következő bejegyzésekkel egészül ki:
                  
                              Hivatkozási szám
                           
                           
                              Anyag
                           
                           
                              Korlátozások
                           
                           
                              Felhasználási feltételek és figyelmeztetések, amelyeket a címkén fel kell tüntetni
                           
                        
                              Felhasználási és/vagy alkalmazási terület
                           
                           
                              Engedélyezett legnagyobb koncentráció a kozmetikai késztermékben
                           
                           
                              Egyéb korlátozások és követelmények
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                           
                              f
                           
                        
                              „208.
                           
                           
                              1-(béta-amino-etil)-amino-4-(béta-hidroxi-etil)-oxi-2-nitro-benzol és sói
                              HC Orange No. 2
                              CAS-szám: 85765-48-6
                              EINECS-szám: 416-410-1
                           
                           
                              Nem oxidáló hajfestékek összetevőjeként
                           
                           
                              1,0 %
                           
                           
                              
                                          —
                                       
                                       
                                          Nitrozáló rendszerekben nem használható
                                       
                                    
                                          —
                                       
                                       
                                          Maximális nitrozaminkoncentráció: 50 μg/kg
                                       
                                    
                                          —
                                       
                                       
                                          Nitritmentes tárolóedényben tárolandó
                                       
                                    
                           
                              
                                 
                              A hajfestékek/hajszínezők súlyos allergiás reakciót válthatnak ki.
                              Kérjük, olvassa el és kövesse az utasításokat!
                              Ezt a terméket nem 16 éven aluli személyeknél való alkalmazásra szánták.
                              Az ideiglenes »fekete henna« tetoválás növelheti az allergia kialakulásának veszélyét.
                              Ne használjon hajfestéket/hajszínezőt, ha:
                              
                                          —
                                       
                                       
                                          arcán kiütés van, vagy fejbőre érzékeny, irritált és sérült,
                                       
                                    
                                          —
                                       
                                       
                                          hajfestés után bármikor bármilyen reakciót észlelt,
                                       
                                    
                                          —
                                       
                                       
                                          korábban ideiglenes »fekete henna« tetoválás során valamilyen reakciót észlelt.”
                                       
                                    
                        
                              209.
                           
                           
                              2-[(2-metoxi-4-nitro-fenil)-amino]-etanol és sói
                              2-Hydroxyethylamino-5-nitroanisole
                              CAS-szám: 66095-81-6
                              EINECS-szám: 266-138-0
                           
                           
                              Nem oxidáló hajfestékek összetevőjeként
                           
                           
                              0,2 %
                           
                           
                              
                                          —
                                       
                                       
                                          Nitrozáló rendszerekben nem használható
                                       
                                    
                                          —
                                       
                                       
                                          Maximális nitrozamin-koncentráció: 50 μg/kg
                                       
                                    
                                          —
                                       
                                       
                                          Nitritmentes tárolóedényben tárolandó
                                       
                                    
                           
                               
                           
                        
            
                  2.
               
               
                  A második részben a 26. és 29. hivatkozási számra vonatkozó bejegyzéseket el kell hagyni.